  Майя Бывальцева Та дырлы тупасьтэм кезьыт куазь Удмуртиын 21-тӥ толсурозь возиськоз. 16-тӥ толсуре со сярысь ивортӥзы «ВКонтакте» мерлыко герӟетысь «Куазь Удмуртиын но Ижкарын» . «Та вакытлы тупасьтэм кезьыт куазь Удмурт Элькунын 21-тӥ толсурозь возиськоз — та нуналъёсы температура эсэплэсь 7 но солэсь трос градуслы улӥынгес луоз», — верамын ивортонын. 15-тӥысь 16-тӥ толсуре потон уй таяз толэзе тужгес кезьытэз вал. Элькунъя температура -26…-33 градусозь лэзькылӥз. 16-тӥысь 17-тӥ толсуре потон уе шунытгес луоз. Чакланъёсъя, термометрлэн гожез -20…-25 градусозь лэзькоз, куд-ог интыосын -28 градусозь. Кӧснуналэ, 17-тӥ толсуре, нуназе -15…-20 градус луоз. Шутэтскон нуналъёсы элькунысь тросаз ёросъёсын ӧжытак лымыялоз. Вордӥськонэ, 19-тӥ толсуре, нош ик кезьытскыны кутскоз. Уйин -30 градусозь луыны быгатоз. Тегъёс: Мерлык Ижкар Удмуртия куазь Тол  